               ЕВРОПЕЙСКА КОМИСИЯ
            Брюксел, 22.5.2017
            COM(2017) 524 final
            EMPTY
            Препоръка за
            ПРЕПОРЪКА НА СЪВЕТА
            относно националната програма за реформи на Словакия за 2017 г.и съдържаща становище на Съвета относнопрограмата за стабилност на Словакия за 2017 г.

               Препоръка за

               ПРЕПОРЪКА НА СЪВЕТА

               относно националната програма за реформи на Словакия за 2017 г.

                  и съдържаща становище на Съвета относно
                  програмата за стабилност на Словакия за 2017 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,

               като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики
                  1
               , и по-специално член 5, параграф 2 от него,

               като взе предвид препоръката на Европейската комисия
                  2
               ,

               като взе предвид резолюциите на Европейския парламент
                  3
               ,

               като взе предвид заключенията на Европейския съвет,

               като взе предвид становището на Комитета по заетостта,

               като взе предвид становището на Икономическия и финансов комитет,

               като взе предвид становището на Комитета за социална закрила,

               като взе предвид становището на Комитета за икономическа политика,

               като има предвид, че:

               (1)На 16 ноември 2016 г. Комисията прие годишния обзор на растежа
                  4
               , с което постави началото на европейския семестър за координация на икономическите политики за 2017 г. Приоритетите на годишния обзор на растежа бяха одобрени от Европейския съвет на 9—10 март 2017 г. Въз основа на Регламент (ЕС) № 1176/2011 на 16 ноември 2016 г. Комисията прие Доклад за механизма за предупреждение
                  5
               , в който Словакия не е посочена като държава членка, за която ще се извърши задълбочен преглед. В същия ден Комисията прие и препоръка за препоръка на Съвета относно икономическата политика на еврозоната. Тази препоръка беше одобрена от Европейския съвет на 9—10 март 2017 г. и приета от Съвета на 21 март 2016 г
                  6
               .

               (2)Като държава, чиято парична единица е еврото, и с оглед на тесните взаимовръзки между икономиките в икономическия и паричен съюз, Словакия следва да гарантира цялостното и навременно изпълнение на препоръката за еврозоната, отразена в препоръки 1 и 2 по-долу.

               (3)Докладът за Словакия за 2017 г.
                  7
                беше публикуван на 22 февруари 2017 г. В него бе оценен напредъкът на Словакия в изпълнението на специфичните за държавата препоръки, приети от Съвета на 12 юли 2016 г., последващите действия във връзка с препоръките, приети през предходните години, и напредъкът на Словакия по отношение на националните ѝ цели по стратегията „Европа 2020“.

               (4)На 26 април 2017 г. Словакия представи своята национална програма за реформи за 2017 г. и програмата си за стабилност за 2017 г. Двете програми бяха оценени едновременно, за да бъдат отчетени взаимовръзките между тях.

               (5)Съответните специфични за всяка държава препоръки бяха взети предвид във връзка с програмите на държавите членки за европейските структурни и инвестиционни фондове (ЕСИ фондове), обхващащи периода 2014 — 2020 г. Както е предвидено в законодателството, уреждащо ЕСИ фондовете
                  8
               , когато това е необходимо за подпомагане на изпълнението на съответните специфични за всяка държава препоръки, Комисията може да поиска от дадена държава членка да преразгледа и измени съответните си програми по ЕСИ фондовете. Комисията предостави допълнителни насоки по отношение на прилагането на тези правила
                  9
               .

               (6)Спрямо Словакия понастоящем се прилагат предпазните мерки на Пакта за стабилност и растеж. В своята програма за стабилност за 2017 г. правителството планира да подобри номиналния дефицит до 1,3 % от БВП през 2017 г. и постепенно допълнително до 0 % от БВП през 2019 г. и 2020 г. Средносрочната бюджетна цел — структурен дефицит от 0,5 % от БВП — се очаква да бъде постигната през 2018 г. Според програмата за стабилност съотношението на консолидирания държавен дълг спрямо БВП се очаква постепенно да намалее до 46 % през 2020 г. Макроикономическият сценарий в основата на тези бюджетни прогнози е реалистичен.

               (7)На 12 юли 2016 г. Съветът препоръча на Словакия да постигне годишна фискална корекция от 0,5 % от БВП за постигане на средносрочната бюджетна цел през 2017 г. Според прогнозата на Комисията от пролетта на 2017 г. има риск от известно отклонение от това изискване през 2017 г.

               (8)През 2018 г. с оглед на фискалната ѝ ситуация, се очаква Словакия да се приспособи по-пълно към средносрочната бюджетна цел за структурен дефицит от 0,5 % от БВП. Според общоприетата таблица за корекциите съгласно Пакта за стабилност и растеж, тези корекции налагат изискването номиналният темп на растеж на нетните първични държавни разходи
                  10
                да не превишава 2,9 %. Това би съответствало на структурна корекция от 0,5 % от БВП. Ако политиката не бъде променена, съществува риск от значително отклонение от това изискване през годините 2017 и 2018 г., взети заедно. Като цяло Съветът е на мнение, че Словакия трябва да бъде готова да предприеме допълнителни мерки, за да спази изискването през 2017 г., и че ще са необходими допълнителни мерки през 2018 г., за да се съобрази с разпоредбите на Пакта за стабилност и растеж. Както е предвидено обаче в Регламент (ЕО) № 1466/97, оценката на бюджетните планове и бюджетните резултати следва да взема под внимание бюджетния баланс на държавите членки предвид условията на икономическия цикъл. Както се припомня в съобщението на Комисията, придружаващо тези специфични за отделните държави препоръки, при оценката на проекта на бюджетния план за 2018 г. и при последващата оценка на бюджетните резултати за 2018 г. ще трябва надлежно да се вземе предвид целта за постигане на фискална позиция, допринасяща за засилването на процеса на възстановяване и за гарантиране устойчивостта на публичните финанси на Словакия. В този контекст Комисията възнамерява да използва приложимата свобода на преценка с оглед на ситуацията на икономическия цикъл в Словакия.

               (9)Публичните финанси на Словакия все още са изправени пред рискове в дългосрочен план. Разходите за здравеопазване продължават да представлява риск за дългосрочната устойчивост на публичните финанси, а увеличаването на ефективността на разходите за здравеопазване на Словакия продължава да бъде предизвикателство. Предприети бяха някои стъпки за рационализиране на болничните грижи и за снижаване на разходите, но все още не се виждат конкретни резултати. Прегледът на разходите за 2016 г. набеляза потенциални икономии. Напредъкът в постигането на цялостна реформа на здравеопазването и здравните разходи обаче до момента е бавен, а въвеждането на система за плащания, основана на диагностично свързани групи, и на системи за електронно здравеопазване отбелязва твърде бавен напредък. Междувременно дефицитът на държавната пенсионна система се очаква да се удвои в дългосрочен план, а пенсионната възраст в Словакия е сред най-ниските в ЕС. Последните корекции в пенсионната система до голяма степен са краткосрочни и ad hoc.

               (10)Данъчните измами и избягването на данъци намаляха и се полагат усилия да се повиши доброволното спазване. Подобреното събиране на данъците значително намали съществуващата в миналото голяма разлика между потенциалните и реално събраните приходи от ДДС. Ограничаването на измамите с ДДС изглежда имаше положително въздействие и върху събирането на корпоративния подоходен данък. Финансовата администрация се съсредоточава върху подобряването на спазването на разпоредбите за ДДС, особено чрез одит. В същото време се разглеждат несвързани с одит дейности, за да се засили доброволното спазване на данъчното законодателство.

               (11)Въпреки положителните промени на пазара на труда, произтичащи от доброто икономическо възстановяване и стабилното създаване на работни места, дълготрайната безработица продължава да бъде проблем. Процентът на дълготрайната безработица продължава да бъде един от най-високите в ЕС. Тя засяга в особено голяма степен маргинализираните роми, нискоквалифицираните работници и младите хора. Освен това продължават да съществуват регионални различия — процентът на безработицата в източна Словакия продължава да е два пъти по-висок от този в Братислава. Участието на възрастните в ученето през целия живот и остават ниски възможностите за втори шанс за образование. Въпреки мерките за насърчаване на нископлатените работници да работят и текущата реформа на публичните служби по заетостта, все още са налице трудности при въвеждането на индивидуализирана подкрепа на трайно безработните и уязвимите групи, причинени, наред с другото, от високата работна натовареност. Планът за действие на Словакия относно интеграцията на трайно безработните лица, до голяма степен финансиран от Европейския социален фонд, се стреми да поправи това чрез всеобхватен подход към персонализирани услуги. Това ще се постигне чрез предоставяне на специализирани консултации, нова система за профилиране, сътрудничество с частните агенции по заетостта и въвеждането на целеви програми за обучение, създадени от работодателите въз основа на потребностите на регионалните пазари на труда. Участието на ромите на пазара на труда в Словакия е много ниско, а напредъкът в увеличаването на заетостта им е бавен. Ниските нива на образование и умения и дискриминацията са фактори, допринасящи за слабото им участие на пазара на труда. Ниският дял на заетост сред жените в детеродна възраст е отражение на дългия родителски отпуск (до три години), който рядко се взима от мъжете, недостига на детски заведения, особено за деца под тригодишна възраст, и ограниченото използване на схеми за гъвкаво работно време.

               (12)Образователната система не е достатъчно насочена към увеличаване на икономическия потенциал на Словакия. Образователните резултати и равнището на основните умения продължават да будят разочарование по международните стандарти и се влошиха допълнително през периода 2012 — 2015 г. Освен това все още продължават силните регионални различия. Слабите резултати са свързани главно със силното въздействие на социално-икономическия и етническия произход на учениците, с проблеми на равнопоставеността, достъпа и възможността за включване, както и с относително ниската привлекателност на учителската професия. Независимо от увеличението на заплатите на учителите през 2016 г. с 6 % и допълнителното увеличаване на заплатите, планирано за периода 2017—2020 г., неконкурентоспособните условия на заплащане и ограниченото непрекъснато обучение на учителите са сред факторите, които правят професията до голяма степен непривлекателна, особено за евентуалните млади преподаватели и тези, пребиваващи в по-силно развитите региони на страната. Наскоро приетото законодателство за борба със сегрегацията на маргинализираните ромски общности все още предстои да бъде изцяло изпълнено, за да се постигнат положителни промени и да се увеличи тяхното участие в приобщаващото общо образование, със специален акцент върху образованието и грижите в ранна детска възраст, както и върху предучилищното образование.

               (13)Словакия в момента модернизира публичната си администрация, но корупцията продължава да бъде предизвикателство. Възприемането на корупцията остава високо и действа като значителна пречка за стопанската дейност. Механизмите за контрол и прилагане на антикорупционните правила все още изглеждат неадекватни, а инициативите за политики относно подаването на сигнали за нередности и дружествата „пощенски кутии“ не са достатъчни за разрешаване на проблема. Освен това практиките за възлагане на обществени поръчки не отговарят на най-добрите практики в много области. Разработват се мерки за обучение на персонала, за да се въведе по-ефективна система за обществени поръчки. Конфликтите на интереси, персонализираните тръжни спецификации и прекомерното използване на критерия за възлагане на офертата с най-ниска цена продължават обаче да будят безпокойство и водят до ограничена конкуренция въз основа на качеството. Слабостите при възлагането на обществените поръчки постоянно се сочат като фактори, които засягат ефективното разпределение на публичните ресурси.

               (14)Често променящата се законодателна среда затруднява и оскъпява задачата на дружествата да спазват законодателството, а законодателните, регулаторните процеси и механизмите за несъстоятелността често се считат за недостатъчно благоприятни за бизнеса. Неотдавна беше създадена междуведомствена работна група за бизнеса, оглавявана от държавния секретар на Министерството на икономиката, и се очаква до юни 2017 г. групата да представи предложения за мерки за подобряване на бизнес средата. Продължават да съществуват значителни регулаторни пречки в сектора на бизнес услугите в Словакия. През януари 2017 г. бяха отправени специфични насоки за всяка професия за решаването на този въпрос в съобщението на Комисията относно препоръките за реформи при регламентирането на професионалните услуги, като част от пакета от мерки за преодоляване на пречките на пазарите на услуги
                  11
               .

               (15)Подобряването на ефективността, включително независимостта, на съдебната система продължава да бъде предизвикателство за Словакия, въпреки че се полагат усилия за отстраняване на слабостите. Опасенията относно ефективността и независимостта на съдебната система обаче продължават. Освен това публичната администрация все още е неефективна, с недостатъчен капацитет и е фрагментирана. Приемането на стратегията за управление на човешките ресурси през октомври 2015 г. и неотдавнашното приемане на Закона за публичната служба са стъпки в положителна посока. Новият политически независим Съвет за публичната служба ще наблюдава прилагането на принципите на този закон, както и етичния кодекс на държавните служители. Сложната, непрозрачна регулаторна рамка усложнява отношенията между заинтересованите страни на енергийния пазар. Неотдавнашните промени при определянето на тарифите за разпределение показват непрекъснато политическо и бизнес влияние. Очаква се да намалее независимостта на регулаторния орган на енергийните цени след приемането на законодателство, с което на правителството се предоставя изключително право да номинира председателя на регулаторния орган и се предоставя на министерствата на икономиката и околната среда правото да започнат съдебно производство за определяне на цените.

               (16)В рамките на европейския семестър Комисията направи цялостен анализ на икономическата политика на Словакия и го публикува в доклада за страната от 2017 г. Тя оцени също програмата за стабилност и националната програма за реформи, както и предприетите последващи действия във връзка с препоръките към Словакия, отправени през предходните години. Комисията взе предвид не само тяхното значение за провеждането на устойчива бюджетна и социално-икономическа политика в Словакия, но и тяхното съответствие с правилата и насоките на ЕС предвид необходимостта от засилване на цялостното икономическо управление на Съюза чрез принос на ЕС към бъдещите решения на държавите членки.

               (17)С оглед на тази оценка Съветът разгледа програмата за стабилност, като становището му
                  12
                е изразено по-специално в препоръка 1 по-долу.

               ПРЕПОРЪЧВА на Словакия да предприеме следните действия през 2017 г. и 2018 г.:

               1.Да провежда своята фискална политика в съответствие с изискванията на предпазните мерки на Пакта за стабилност и растеж, което води до значителна структурна корекция за 2018 г. При предприемане на действия на политиката трябва да се обърне внимание на постигането на фискална позиция, допринасяща за укрепването на текущото възстановяване и за гарантиране на устойчивостта на публичните финанси на Словакия. Да подобри разходната ефективност на системата на здравеопазване, включително чрез прилагане на проекта за ефективност на разходите.

               2.Да подобри мерките за активизиране на групите в неравностойно положение, включително чрез изпълнение на плана за действие за трайно безработните лица, както и чрез предоставяне на персонализирани услуги и целево обучение. Да подобри възможностите за заетост за жените, особено чрез засилване на достъпните и качествени грижи за децата. Да подобри качеството на образованието и да увеличи участието на ромите в приобщаващото общо образование.

               3.Да подобри конкуренцията и прозрачността при обществените поръчки и да засили борбата срещу корупцията чрез по-стриктно прилагане на съществуващото законодателство. Да приеме и изпълни всеобхватен план за намаляване на административните и регулаторните бариери пред предприятията. Да подобри ефективността на съдебната система, включително чрез намаляване на продължителността на гражданските и търговските дела.

               Съставено в Брюксел на  година.

                     За Съвета

                     Председател

                     (1)
                  ОВ L 209, 2.8.1997 г., стр. 1.

                     (2)
                  COM(2017) 524 final..

                     (3)
                  P8_ TA(2017)0038, P8_ TA(2017)0039 и P8_ TA(2017)0040.

                     (4)
                  COM (2016) 725 final.

                     (5)
                  COM (2016) 728 final.

                     (6)
                  2017/C92/01.

                     (7)
                  SWD(2017) 90 final/2.

                     (8)
                  Член 23 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

                     (9)

                        COM (2014) 494 final.

                     (10)
                  Нетните държавни разходи се състоят от общите държавни разходи без лихвените разходи, разходите по програми на Съюза, които изцяло се покриват от приходи от средства на Съюза, и недискреционните промени в разходите за обезщетения при безработица. Брутото образуване на основен капитал, финансирано от държавата, се разсрочва през 4-годишен период. Дискреционните мерки по отношение на приходите или предвиденото от закона увеличаване на приходите са взети под внимание. Еднократните мерки по отношение както на приходите, така и на разходите, се нетират.

                     (11)
                  COM(2016) 820 final, COM(2016) 821 final, COM(2016) 822 final, COM(2016) 823 final, COM(2016) 824 final.

                     (12)
                  Съгласно член 5, параграф 2 от Регламент (ЕО) № 1466/97 на Съвета


                        ЕВРОПЕЙСКА
                        КОМИСИЯ
                                               Брюксел, 13.5.2015 г.
                                               COM(2015) 269 final
                                  Препоръка за
                           ПРЕПОРЪКА НА СЪВЕТА
          относно Националната програма за реформи на Австрия за 2015 г.
   и съдържаща становище на Съвета относно Програмата за стабилност на Австрия
                                    за 2015 г.
BG                                                                             BG
 ---pagebreak---                                            Препоръка за
                                      ПРЕПОРЪКА НА СЪВЕТА
            относно Националната програма за реформи на Австрия за 2015 г.
   и съдържаща становище на Съвета относно Програмата за стабилност на Австрия
                                             за 2015 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 121, параграф 2 и член 148, параграф 4 от него,
   като взе предвид Регламент (ЕО) № 7/5 на Съвета от 2 юли 1997 г. за засилване на
   надзора върху състоянието на бюджета и на надзора и координацията на
   икономическите политики1, и по-специално член 5, параграф 2 от него,
   като взе предвид препоръката на Европейската комисия2,
   като взе предвид резолюциите на Европейския парламент3,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета за социална закрила,
   като взе предвид становището на Комитета за икономическа политика,
   като има предвид, че:
   (1)     На 26 март 2010 г. Европейският съвет се съгласи с предложението на
           Комисията да се стартира нова стратегия за растеж и работни места —
           стратегията „Европа 2020“ — въз основа на засилена координация на
           икономическите политики. Стратегията е насочена към ключовите области,
           където са необходими действия за стимулиране на потенциала на Европа за
           устойчив растеж и конкурентоспособност.
   (2)     На 13 юли 2010 г. въз основа на предложенията на Комисията Съветът прие
           препоръка относно общите насоки за икономическите политики на държавите
           членки и на Съюза (за периода 2010—2014 г.), а на 21 октомври 2010 г. прие
           решение относно насоки за политиките за заетост на държавите членки. Заедно
           те образуват „интегрираните насоки“, които държавите членки бяха приканени
   1
          ОВ L 209, 2.8.1997 г., стр. 1.
   2
          COM(2015) 269.
   3
          P8_TA(2015)0067, P8_TA(2015)0068, P8_TA(2015)0069.
BG                                               2                                     BG
 ---pagebreak---         да вземат предвид в националните си икономически политики и политики по
        заетостта.
   (3)  На 8 юли 2014 г. Съветът прие препоръка относно националната програма за
        реформи на Австрия за 2014 г. и даде становището си относно актуализираната
        програма за стабилност на Австрия за 2014 г. На 28 ноември 2014 г. в
        съответствие с Регламент (ЕС) № 473/20134 Комисията представи становището
        си по проекта на бюджетен план на Австрия за 2015 г5.
   (4)  На 28 ноември 2014 г. Комисията прие годишния обзор на растежа,6 с което
        постави началото на европейския семестър за координация на икономическите
        политики за 2015 г. На същия ден въз основа на Регламент (ЕС) № 1176/2011
        Комисията прие Доклад за механизма за предупреждение7, в който Австрия не
        беше посочена като една от държавите членки, за които ще се извърши
        задълбочен преглед.
   (5)  На 18 декември 2014 г. Европейският съвет одобри приоритетите за
        стимулиране на инвестициите, ускоряване на структурните реформи и
        продължаване на фискалната консолидация, благоприятстваща растежа.
   (6)  На 26 февруари 2015 г. Комисията публикува доклада си за Австрия за 2015 г8.
        В него бе оценен напредъкът на Австрия в изпълнението на специфичните за
        държавите препоръки, приети на 8 юли 2014 г.
   (7)  На 21 април 2015 г. Австрия представи своята национална програма за
        реформи за 2015 г. и своята програма за стабилност за 2015 г. Двете програми
        бяха оценени едновременно, за да бъдат отчетени взаимовръзките между тях.
   (8)  Понастоящем Австрия изпълнява предпазните мерки на Пакта за стабилност и
        растеж и преходното правило за дълга през периода 2014 г. — 2016 г. В своята
        програма за стабилност за 2015 г. правителството планира постепенно да
        подобри номиналния дефицит до 2,2 % от БВП през 2015 г. и после до 0,5 % от
        БВП през 2019 г. Според програмата за стабилност средносрочната цел —
        структурен дефицит, не по-голям от 0,45 % от БВП — бе постигната през
        2014 г., а правителството планира да постигне средносрочната цел през
        периода на програмата. Преизчисленото структурно салдо обаче показва, че
        има отклонение от средносрочната цел от 2015 г. нататък. Съотношението на
        държавния дълг се очаква да достигне своя връх от 86,8 % от БВП през 2015 г.
        и да спадне постепенно до 79,7 % през 2019 г. Макроикономическият сценарий
        в основата на бюджетните прогнози в програмата е реалистичен. Мерките за
        подпомагане на планираните цели за равнището на дефицита от 2016 г. нататък
        обаче не са достатъчно конкретизирани. Въз основа на прогнозата на
        Комисията от пролетта на 2015 г., структурното салдо се очаква да се отклони с
        0,4 % от БВП от средносрочната цел през 2015 г. Отклонението се очаква да
        нарасне значително през 2016 г. с оглед на прогнозираното влошаване на
        структурното салдо от 0,6 % от БВП в сравнение с изискваната структурна
        корекция от 0,3 % от БВП за постигане на средносрочната цел. Това ще
        означава отклонение в размер на около 0,9 % от БВП от изискването на Пакта
   4
       ОВ L 140, 27.5.2013 г., стр. 11.
   5
       C(2014) 8811 final, 28.11.2014 г.
   6
       COM(2014) 902, 28.11.2014 г.
   7
       COM(2014) 904 final, 28.11.2014 г.
   8
       SWD(2015) 39 final, 26.2.2015 г.
BG                                         3                                           BG
 ---pagebreak---         за стабилност и растеж. Поради това ще са необходими допълнителни мерки. В
        същото време съгласно програмата за стабилност и прогнозата на Комисията от
        пролетта на 2015 г. брутният дълг се очаква да продължи да спада в
        съответствие с преходното правило за дълга през 2015 г. и 2016 г. Въз основа
        на своята оценка на програмата за стабилност и като взема предвид прогнозата
        на Комисията от пролетта на 2015 г., Съветът е на мнение, че съществува риск
        Австрия да не се съобрази с разпоредбите на Пакта за стабилност и растеж.
   (9)  Отношенията между различните равнища на управление остават сложни и
        водят до загуби на ефективност в ключови сектори на публичната
        администрация. Австрия остава една от държавите с най-ниско равнище на
        поднационални собствени данъци като процент от БВП. Въпреки това ниско
        ниво на данъчна автономия, поднационалните власти имат различни
        отговорности за разходване и администрация. Високата степен на сложност и
        несъответствията между отговорностите за приходите и разходите не
        способства за изпълнението на широкообхватни политически реформи.
   (10) Дългосрочната фискална устойчивост на австрийската пенсионна система
        продължава да страда от структурни слабости. Извършените досега реформи от
        Австрия не изглеждат достатъчни, за да се гарантира дългосрочната фискална
        устойчивост на системата. На първо място, действителната пенсионна възраст
        продължава да бъде значително под законоустановената пенсионна възраст. На
        второ място, законоустановената пенсионна възраст на жените е значително
        по-ниска от тази на мъжете и няма да бъде увеличена до 2024 г. На трето място,
        законоустановената пенсионна възраст все още не обвързана с непрекъснатото
        нарастване на продължителността на живота в Австрия. Австрия предприе
        някои мерки за увеличаване на действителната пенсионна възраст, която е сега
        59,7 години (2014 г.), но което все още е под средното за ЕС равнище от
        63,1 години (2013 г.). Въведени са мерки за премахване на възможностите за
        ранно пенсиониране и схемите за инвалидност, като по този начин се удължава
        трудовият живот. Освен това бяха увеличени годишната санкция за ранно
        пенсиониране и периодът на пенсионен осигурителен стаж, необходим, за
        може да се ползват тези схеми. Все още не е ясно дали ще се осъществят
        очакваните положителни ефекти от тези мерки върху бюджета.
   (11) Разходите за здравеопазване в Австрия са сред най-високите в ЕС. Текущата
        реформа на здравеопазването (2013—2016 г.) има за цел стабилизирането му
        като дял от БВП от 2016 г. нататък. При все това, дори ако реформите са
        успешни, фискалната устойчивост и ефективност на системата на
        здравеопазване продължават да бъдат изправени пред структурни
        предизвикателства. Сега следва да се предприемат мерки по отношение на
        периода след 2016 г. Например, повече пациенти следва да бъдат лекувани в
        мултидисциплинарни       първични     амбулаторни      грижи    и    средната
        продължителност на престоя за болнично лечение следва да се понижи още
        повече.
   (12) Гарантирането на дългосрочната наличност на подходящи квалифицирани
        работници продължава да представлява предизвикателство за Австрия. С около
        5,6 % равнището на безработица е сред най-ниските в ЕС, но потенциалът на
        пазара на труда на някои части от работната сила не е напълно оползотворен.
        Австрия предприе някои мерки за удължаване на трудовия живот, за
        улесняване на участието на жените на пазара на труда и за използване в по-
        пълна степен на потенциала на участниците на пазара на труда от мигрантски
BG                                        4                                            BG
 ---pagebreak---         произход, включително чрез подобряване на признаването на техните
        квалификации. Неотдавнашните реформи обаче трябва да бъдат наблюдавани
        отблизо и повече мерки са необходими, за да се използва пълноценно
        потенциалът на тези групи на пазара на труда.
   (13) На 13 март 2015 г. Австрия представи цялостна данъчна реформа, целяща
        премодулиране на данъчните категории и ставките на данъка върху доходите
        на физическите лица, по-специално чрез намаляване на входната ставка за
        данъка върху доходите на физическите лица от 36,5 % на 25 %. Данъчното
        облекчение се очаква да възлезе на 4,9 милиарда евро, а 300 милиона евро
        допълнителни разходи са предвидени за подпомагане на семейната политика и
        изследователските дейности. Съгласно предложението, изместването на
        данъчната тежест ще се финансира отчасти посредством борба с отклонението
        от данъчното облагане, намаляване на публичните разходи, увеличаване на
        намалените ставки на ДДС до 13 % в някои области и увеличаване на данъка
        върху капиталовия доход от 25 % на 27,5 %. Тези планове за реформи са до
        голяма степен в съответствие с препоръките на Съвета от 2014 г. Те вероятно
        ще увеличат стимулите за работа за лицата с нисък потенциал за доходи и за
        вторите работещи членове на домакинството и ще подпомогнат разполагаемия
        доход. Реформата обаче следва да бъде осъществена по неутрален за бюджета
        начин.
   (14) Австрийската училищна система се характеризира с нисък брой на
        преждевременно напусналите училище, който е значително под средното
        равнище за ЕС. Силна и добре функционираща система на професионално
        образование и обучение предоставя голям резерв от висококвалифицирани
        работници. Въпреки това подобряването на образователните резултати, а оттам
        и на пригодността за заетост на младите хора с нисък социално-икономически
        статус, и по-специално на тези от мигрантски произход, продължава да бъде
        предизвикателство. Оценката на прилагането на нова система за средните
        училища (Neue Mittelschule) разкри слабости, които все още трябва да бъдат
        преодолени.
   (15) В контекста на европейския семестър Съветът систематично препоръча на
        Австрия да подобри и насърчи конкурентоспособността в сектора на услугите,
        но политическият отговор до този момент беше ограничен. Изискванията за
        правната форма, капиталовото участие и тарифите продължават да
        съществуват за няколко професии, като създават регулаторни бариери за
        достъп до пазара и пречат на специалисти или професионални дружества от
        други държави членки да започнат бизнес в Австрия. В контекста на процеса
        на взаимна оценка Австрия преразглежда своите правила за достъп до
        професии и резултатите на професионалните дейности, за да оцени дали те са
        пропорционални и отговарят на общия интерес. В сравнение с органите за
        конкуренцията на други държави членки Федералният орган за конкуренцията
        е с недостатъчно ресурси, което възпрепятства по-ефективните действия.
   (16) Австрийският банков сектор остана устойчив, но все още е изправен пред
        редица предизвикателства, както на местно равнище, така и по отношение на
        чуждестранни експозиции, представляващи уязвимост. Капитализацията на
        банковия сектор продължи да се подобрява през 2014 г., но рентабилността на
        австрийските банки продължава да бъде под натиск. Пет от шестте най-големи
        австрийски кредитни институции преминаха цялостната оценка на ЕЦБ през
        2014 г., с изключение на Österreichische Volksbanken (ÖVAG). Австрия
BG                                        5                                         BG
 ---pagebreak---          отбеляза значителен напредък в преструктурирането на ÖVAG и на Hypo Group
         Alpe Adria (HGAA). През февруари 2015 г. обаче за Heta Asset Resolution,
         дружеството за управление на активи, образувано в резултат на разделянето на
         HGAA, бе установено, че изпитва недостиг на капитал в размер на
         7,6 милиарда евро. В качеството си на 100 % собственик на Heta Asset
         Resolution правителството реагира чрез обявяване на 15-месечен мораториум
         върху плащания на главницата и лихвите за облигации, притежавани от
         дружеството, на обща стойност около 10 милиарда евро, като използва за първи
         път новите инструменти съгласно Директивата за възстановяване и
         преструктуриране на банките.
   (17)  В рамките на европейския семестър Комисията направи цялостен анализ на
         икономическата политика на Австрия и го публикува в доклада за 2015 г.
         Комисията извърши и оценка на програмата за стабилност и на националната
         програма за реформи и последващите мерки във връзка с препоръките,
         отправени до Австрия през предходните години. Тя взе предвид не само
         тяхното значение за провеждането на устойчива фискална и социално-
         икономическа политика в Австрия, но и тяхното съответствие с правилата и
         насоките на ЕС предвид необходимостта от засилване на цялостното
         икономическо управление на Европейския съюз чрез принос на равнище ЕС
         към бъдещите решения на национално равнище. Препоръките в рамките на
         европейския семестър са отразени в препоръки 1 — 4 по-долу.
   (18)  С оглед на тази оценка Съветът разгледа програмата за стабилност на Австрия,
         като становището му9 е изразено по-специално в препоръка 1 по-долу.
   (19)  В рамките на европейския семестър Комисията извърши анализ и на
         икономическата политика на еврозоната като цяло. Въз основа на този анализ
         Съветът отправи специфични препоръки към държавите членки, чиято парична
         единица е еврото. Австрия следва също така да гарантира цялостното и
         навременно изпълнение на тези препоръки.
   ПРЕПОРЪЧВА на Австрия да предприеме следните действия през 2015 г. и 2016 г.:
   1.    Да избегне отклонението от средносрочната цел през 2015 г. и 2016 г. Да
         гарантира бюджетна неутралност на данъчната реформа, насочена към
         намаляване на данъчната тежест върху труда. Да коригира несъответствията
         между отговорностите за финансиране и разходване на различните равнища на
         управление. Да предприеме мерки за подобряване на дългосрочната
         устойчивост на пенсионната система, включително чрез по-ранно
         хармонизиране на законоустановената пенсионна възраст за мъжете и жените и
         чрез     обвързване        на      законоустановената   пенсионна възраст  с
         продължителността на живота.
   2.    Да засили мерките за увеличаване на участието на пазара на труда на по-
         възрастните работници и жените, включително и чрез подобряване на
         предоставянето на грижи за децата и услуги за дългосрочни грижи. Да
         предприеме стъпки за подобряване на образователните резултати на младите
         хора в неравностойно положение.
   3.    Да премахне прекомерните бариери за доставчиците на услуги и пречките пред
         създаването на интердисциплинарни дружества.
   9
        Съгласно член 5, параграф 2 от Регламент (ЕО) № 1466/97.
BG                                                6                                   BG
 ---pagebreak---    4.     Да отстрани потенциалните слабости на финансовия сектор от гледна точка на
          външната експозиция и на недостатъчно качество на активите.
   Съставено в Брюксел на […] година.
                                        За Съвета
                                        Председател
BG                                         7                                         BG


               ЕВРОПЕЙСКА КОМИСИЯ
            Брюксел, 18.5.2016
            COM(2016) 297 final
            Препоръка за
            РЕШЕНИЕ НА СЪВЕТА
            за отмяна на Решение 2009/416/ЕО относно наличието на прекомерен дефицит в Ирландия

               Препоръка за

               РЕШЕНИЕ НА СЪВЕТА

               за отмяна на Решение 2009/416/ЕО относно наличието на прекомерен дефицит в Ирландия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 126, параграф 12 от него,

               като взе предвид препоръката на Комисията,

               като има предвид, че:

               (1)Въз основа на препоръка, отправена от Комисията, на 27 април 2009 г. Съветът реши чрез Решение 2009/416/ЕО
                  1
                в съответствие с член 104, параграф 6 от Договора за създаване на Европейската общност, че в Ирландия е налице прекомерен дефицит. Съветът отбеляза, че дефицитът на консолидирания държавен бюджет е достигнал 6,3 % от БВП през 2008 г., надвишавайки по този начин заложената в Договора референтна стойност от 3 % от БВП., и се очакваше да нарасне до 11 % от БВП през 2009 г. Брутният консолидиран държавен дълг се предвиждаше да надхвърли референтната стойност от 60 % от БВП през 2009 г.

               (2)На същата дата в съответствие с член 104, параграф 7 от Договора и член 3, параграф 4 от Регламент (ЕО) № 1467/97 на Съвета и въз основа на препоръка на Комисията Съветът отправи препоръка към Ирландия да коригира прекомерния дефицит най-късно до 2013 г. Препоръката на Съвета беше публично оповестена.

               (3)На 2 декември 2009 г. Съветът заключи, че макар ирландските органи да са предприели ефективни действия в съответствие с препоръките на Съвета от 27 април 2009 г., може да се приеме, че след приемането на първоначалната препоръка в Ирландия са възникнали неочаквани неблагоприятни икономически събития със значими отрицателни последици за държавните финанси. Поради това въз основа на препоръка, отправена от Комисията, Съветът реши, че са изпълнени предвидените в член 3, параграф 5 от Регламент (ЕО) № 1467/97 условия, и отправи нова препоръка към Ирландия съгласно член 126, параграф 7 от Договора с оглед преодоляване на прекомерния дефицит до края на 2014 г
                  2
               .

               (4)На 7 декември 2010 г. Съветът прецени, че в Ирландия са възникнали неочаквани неблагоприятни икономически събития със значими отрицателни последици за държавните финанси, особено по отношение на съществените мерки за подпомагане на банковия сектор, които трябваше да бъдат осъществени. Поради това Съветът по препоръка на Комисията отправя нова препоръка към Ирландия съгласно член 126, параграф 7 от Договора, като определя 2015 г. за краен срок за коригиране на прекомерния дефицит
                  3
               . Същевременно, след като ирландските органи поискаха финансова помощ от Европейския съюз, от държавите членки, чиято валута е еврото, и от Международния валутен фонд (МВФ), Съветът взе решение, адресирано до Ирландия, за предоставяне на финансова помощ и за конкретни мерки за възстановяване на финансовата стабилност и устойчивия растеж
                  4
               . Меморандумът за разбирателство относно специфичните условия на икономическата политика („Меморандумът за разбирателство“) между Комисията и ирландските органи беше подписан на 16 декември 2010 г.

               (5)На 24 август 2011 г. Комисията заключи, че Ирландия е предприела ефективни действия за коригиране на прекомерния дефицит до 2015 г., както препоръча Съветът на 7 декември 2010 г
                  5
               .

               (6)В съответствие с член 10, параграф 2, буква а) от Регламент (ЕС) № 472/2013 Ирландия беше освободена от изискването за представяне на отделен доклад в рамките на процедурата при прекомерен дефицит и докладва в рамките на своята програма за финансова помощ.

               (7)През декември 2013 г. Ирландия успешно приключи програмата за финансова помощ от ЕС и МВФ, като изпълни по-голямата част от политическите условия по програмата и възстанови доверието на инвеститорите в държавния дълг и банковия сектор.

               (8)В съответствие с член 4 от Протокола относно процедурата при прекомерен дефицит, приложен към Договорите, Комисията предоставя данните за изпълнението на процедурата. Като част от прилагането на този протокол, държавите членки трябва да предоставят данни за бюджетния дефицит и държавния дълг, както и за другите свързани с тях променливи два пъти годишно, а именно преди 1 април и преди 1 октомври, в съответствие с член 3 от Регламент (ЕО) № 479/2009 на Съвета
                  6
               .

               (9)Съветът следва да вземе решение за отмяна на решение за наличие на прекомерен дефицит въз основа на предоставените данни. Същевременно дадено решение за наличие на прекомерен дефицит следва да се отмени само ако i) прогнозите на Комисията сочат, че през прогнозния период дефицитът няма да превиши референтната стойност от 3 % от БВП
                  7
               .

               (10)След уведомлението, изпратено от Ирландия през април 2016 г., и въз основа на данните, предоставени от Комисията (Евростат) в съответствие с член 14 от Регламент (ЕО) № 479/2009, програмата за стабилност за 2016 г. и прогнозата на Комисията от пролетта на 2016 г. се налагат следните заключения:

               –От 2009 г., когато дефицитът достигна най-високото си равнище от около 11,5 % от БВП (без да се вземат предвид увеличаващите дефицита еднократни мерки, свързани с подкрепата за финансовия сектор), салдото по консолидирания държавен бюджет непрекъснато се подобрява, като дефицитът намаля до 3,8 % от БВП през 2014 г. и до 2,3 % от БВП през 2015 г. (1,3 % от БВП, ако се изключи една еднократна трансакция
                  8
               ). Като цяло намалението на дефицита се дължеше главно на ограничаването на разходите, като тежестта на текущите първични разходи като дял от БВП намаля с 8,5 % между 2010 и 2015 г. Това бе съпътствано от увеличение на съотношението на приходите спрямо БВП от ½% през същия период.

               –В програмата за стабилност за 2016 г., представена от Ирландия на 29 април 2016 г., се планира намаление на дефицита на консолидирания държавен бюджет до 1,1 % от БВП през 2016 г., а при допускане че няма да има промяна в провежданата политика — до 0,4 % от БВП през 2017 г
                  9
               . В прогнозата на Комисията от пролетта на 2016 г. се предвижда дефицитът да възлиза на 1,1 % от БВП през 2016 г. и 0,6 % от БВП през 2017 г. при допускане, че няма да има промяна в провежданата политика. Следователно се очаква през прогнозния период дефицитът да се задържи под определената в Договора референтна стойност от 3 % от БВП.

               –По оценки на Комисията структурното салдо, т.е. салдото по консолидирания държавен бюджет, коригирано спрямо фазата на икономическия цикъл, минус еднократните и другите временни мерки, се е подобрило с 6,7 % от БВП през периода 2011 — 2015 г.

               –Съотношението на брутния консолидиран държавен дълг към БВП на Ирландия отбелязваше постоянен спад, като достигна най-високата си стойност от 120 % през 2013 г. и се очаква да продължи да намалява през прогнозния период. По-специално, брутният държавен дълг намаля до 93,8 % от БВП през 2015 г. от 107,5 % от БВП през 2014 г. в резултат на нарастването на номиналния БВП и продажбата на държавни активи и се очаква да намалее допълнително до 89,1 % от БВП през 2016 г. Очаква се съотношението на брутния държавен дълг да продължи да се понижава до 86,6 % от БВП през 2017 г. също благодарение на благоприятните циклични условия, безпрецедентно ниските лихвени проценти и първичните бюджетни излишъци.

               (11)От 2016 г., т.е. годината след корекцията на прекомерния дефицит, по отношение на Ирландия се прилага предпазната част на Пакта за стабилност и растеж и тя следва да напредва с подходящ темп към постигане на средносрочната бюджетна цел, включително като спазва целевия показател за разходите и съблюдава критерия за дълга по член 2, параграф 1а от Регламент (ЕО) № 1467/97. Във връзка с това изглежда, че съществува риск от известно отклонение от изисквания план за корекции за постигане на средносрочната бюджетна цел през 2016 г., а се предвижда Ирландия да изпълнява този план през 2017 г. Предвижда се Ирландия да изпълнява преходното правило за дълга и през двете години. Като цяло ще са необходими допълнителни мерки през 2016 г.

               (12)Съгласно член 126, параграф 12 от Договора решенията на Съвета за наличието на прекомерен дефицит се отменят, когато по мнение на Съвета прекомерният дефицит в съответната държава членка е бил коригиран.

               (13)Съветът смята, че прекомерният дефицит в Ирландия е бил коригиран, поради което Решение 2009/416/ЕО следва да бъде отменено,

               ПРИЕ НАСТОЯЩОТО РЕШЕНИЕ:

               Член 1

               Въз основа на цялостната оценка прекомерният дефицит в Ирландия се счита за коригиран.

               Член 2

               Решение 2009/416/ЕО се отменя.

               Член 3

               Адресат на настоящото решение е Ирландия.

               Съставено в Брюксел на […] година.

                     За Съвета

                     Председател

                     (1)
                  Решение 2009/416/ЕО на Съвета от 27 април 2009 г. относно наличието на прекомерен дефицит в Ирландия.

                     (2)
                  Препоръка на Съвета от 2 декември 2009 г. с оглед на прекратяването на съществуващия прекомерен дефицит в Ирландия.

                     (3)
                  Препоръка на Съвета от 07 декември 2010 г. с оглед на прекратяването на съществуващия прекомерен дефицит в Ирландия.

                     (4)
                  Решение за изпълнение на Съвета от 7 декември 2010 г. за предоставяне на финансова помощ за Ирландия от страна на Съюза.

                     (5)
                  Съобщение на Комисията до Съвета „Оценка на действията, предприети от Ирландия в отговор на препоръката на Съвета от 7 декември 2010 г. за прекратяване на прекомерния бюджетен дефицит COM(2011) 509 окончателен, 24.8.2011 г.

                     (6)
                  Регламент (ЕО) № 479/2009 на Съвета от 25 май 2009 г. за прилагане на Протокола за процедурата при прекомерен дефицит, приложен към Договора за създаване на Европейската общност (ОВ L 145, 10.6.2009 г., стр. 1).

                     (7)
                  Съгласно „Подробните указания за изпълнението на Пакта за стабилност и растеж и насоките относно формата и съдържанието на програмите за стабилност и за конвергенция“ от 3 септември 2012 г. Вж.:

                     http://ec.europa.eu/economy_finance/economic_governance/sgp/pdf/coc/code_of_conduct_en.pdf

                     (8)
                  През 2015 г. в рамките на планираното преструктуриране на собствения капитал на Allied Irish Bank (AIB) част от държавните привилегировани акции бяха преобразувани в обикновени акции. Това преобразуване се извърши при подготовката за предвидената продажба на тези акции като част от плановете на ирландското правителство да приватизира отново банката. Съгласно приложимите счетоводни правила това преобразуване увеличи разходите на сектор „Държавно управление“ на Ирландия (и следователно дефицита на консолидирания държавен бюджет) през 2015 г.

                     (9)
                  Понеже към края на април преговорите за формиране на правителство след общите избори през февруари бяха все още в ход, представената от Ирландия програма за стабилност за 2016 г. бе изготвена въз основа на допускане за непроменена политика.


title: Препоръка за решение на Съвета за отмяна на Решение 2005/694/EО за съществуване на прекомерен дефицит в Италия

text:
   BG
BG    BG
 ---pagebreak---                 КОМИСИЯ НА ЕВРОПЕЙСКИТЕ ОБЩНОСТИ
                                             Брюксел, 7.5.2008
                                             SEC(2008) 574 окончателен
                                  Препоръка за
                            РЕШЕНИЕ НА СЪВЕТА
   за отмяна на Решение 2005/694/EО за съществуване на прекомерен дефицит в
                                    Италия
                           (представена от Комисията)
BG                                                                          BG
 ---pagebreak---                                    ОБЯСНИТЕЛЕН МЕМОРАНДУМ
   1.       ОБЩА ИНФОРМАЦИЯ
   Член 104 от Договора постановява, че държавите-членки следва да избягват
   прекомерен дефицит, и установява процедура за неговото идентифициране и
   коригиране. Процедурата при прекомерен дефицит (ППД) е допълнително уточнена в
   Регламент (EО) № 1467/97 на Съвета за „определяне и изясняване на прилагането на
   процедурата при прекомерен дефицит“1, който е част от Пакта за стабилност и растеж.
   Съгласно член 104, параграф 2 от Договора, Комисията трябва да следи за спазването
   на бюджетната дисциплина въз основа на следните два критерия: а) дали планираният
   или действителният бюджетен дефицит надвишава референтната стойност от 3 % от
   БВП (освен ако съотношението на дефицита е намаляло съществено и трайно и е
   достигнало ниво, близко до референтната стойност, или разликата, с която е
   надхвърлена референтната стойност е налице само по изключение и временно и
   съотношението остава близо до референтната стойност); и б) дали държавният дълг
   надвишава референтната стойност от 60 % от БВП (освен ако съотношението намалява
   достатъчно и се приближава до референтната стойност със задоволителни темпове).
   В съответствие с Протокола относно процедурата при прекомерен дефицит, приложен
   към Договора, Комисията предоставя данните за прилагането на ППД. Като част от
   прилагането на този Протокол, държавите-членки трябва да предоставят данни за
   държавните дефицити и държавния дълг, както и за други свързани с тях променливи,
   два пъти годишно, а именно преди 1 април и преди 1 октомври, в съответствие с член 4
   от Регламент (ЕО) № 3605/93 на Съвета2,3.
   С приемането на доклад на 7 юни 2005 г., съгласно член 104, параграф 3, Комисията
   инициира за Италия ППД въз основа на дефицит на консолидирания държавен бюджет
   в размер на 3,1% от БВП и държавен дълг в размер на около 106—107% от БВП за
   2004 г4. На 28 юли 2005 г., Съветът, по препоръка на Комисията, реши, че в Италия е
   налице прекомерен дефицит съгласно член 104, параграф 65. В същото време и също
   въз основа на препоръка на Комисията, Съветът отправи препоръки до Италия по
   силата на член 104, параграф 7, с цел прекратяване на състоянието на прекомерен
   бюджетен дефицит най-късно до 2007 г.6 По-специално, за тази цел, бяха отправени
   следните препоръки до италианските власти: да се приложи строго бюджета за 2005 г.;
   да се предприемат необходимите мерки за осигуряване на намаление с натрупване на
   коригирания спрямо фазата на икономическия цикъл дефицит, без еднократни и други
   1
          OВ L 209, 2.8.1997 г., стр. 6. Регламент, последно изменен с Регламент (ЕО) № 1056/2005 (ОВ L
          174, 7.7.2005 г., стр. 5).
   2
          OВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005
          (OВ L 337, 22.12.2005 г., стр. 1).
   3
          Последната нотификация от страна на Италия може да бъде намерена на следния уебсайт:
          http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
   4
          SEC(2005) 750. След последователни ревизии, дефицитът на консолидирания държавен бюджет
          в момента възлиза на 3,5 % от БВП през 2003 г., както и през 2004 г. За същите години,
          съотношението на дълга беше ревизирано надолу до около 104 % от БВП, главно поради
          настоящата по-висока прогноза за номиналния БВП.
   5
          ОВ L 266, 11.10.2005 г., стр. 57.
   6
          Всички документи, свързани с ППД за Италия, могат да бъдат намерени на следния уебсайт:
          http://ec.europa.eu/economy_finance/sg_pact_fiscal_policy/excessive_deficit9109_en.htm.
BG                                                       2                                               BG
 ---pagebreak---    временни мерки, с поне 1,6 % от БВП за периода 2006—2007 г. по отношение на
   равнището от 2005 г., като поне половината от тази корекция бъде извършена през
   2006 г. Освен това, на италианските власти беше препоръчано да гарантират, че
   съотношението на брутния държавен дълг ще намалее достатъчно и ще се доближи до
   референтната стойност със задоволителни темпове, в съответствие с корекцията на
   прекомерния дефицит, като в средносрочен план се възстанови адекватно равнище на
   първичния излишък. Също така, на италианските власти беше препоръчано да обърнат
   особено внимание на факторите, различни от нетно заемане на средства, като
   извънбюджетни операции, които водят до промяна на нивото на дълга. Освен това
   Съветът прикани италианските власти да гарантират поддържане на бюджетна
   консолидация, с оглед постигането на средносрочната цел за състояние на държавните
   финанси, близко до бюджетното равновесие или бюджетен излишък, чрез намаление на
   коригирания спрямо фазата на икономическия цикъл дефицит, без еднократни и други
   временни мерки, с поне 0,5 % от БВП годишно, след като прекомерният дефицит бъде
   коригиран.
   Накрая Съветът прикани италианските власти да подобрят събирането и обработването
   на данни за публичния сектор.
   Таблица 1: Корекция, одобрена от Съвета на 28 юли 2005 г.
   % от БВП, ако не е посочено друго       2005 г.        2006 г.             2007 г.
   Салдо       на      консолидирания        -4,3        дефицит         дефицит очевидно
   държавен бюджет                                    очевидно < 4              <3
                                              0,4
   Преходни мерки                                            -                   -
   изменение на структурното салдо                      +1,6 за периода 2006—2007 г. по
                                                        отношение на 2005 г. (минимум)
                                                         поне половината през 2006 г.
   pro memoria: ръст на реалния БВП            0            1,5                 1,5
   (%)
   Забележка: структурно салдо = салдо, коригирано спрямо фазата на икономическия цикъл, с изключение
   на еднократните и други временни мерки
   Източник: Препоръки на Съвета по член 104, параграф 7, основаващи се на прогнозата на службите на
   Комисията от пролетта на 2005 г. и последващи оценки
   На 22 февруари 2006 г., след изтичането на определения в препоръките на Съвета срок
   за предприемане на действия, Комисията прие Съобщение до Съвета, в което се
   заключава, че действията, предприети до този момент от Италия, са в съответствие с
   препоръката на Съвета, и че макар че състоянието на бюджета остава уязвимо, на този
   етап не са необходими по-нататъшни стъпки по ППД7. На заседанието си от 14 март
   2006 г. Съветът прие тази оценка.
   7
           SEC(2006) 238.
BG                                                  3                                                 BG
 ---pagebreak---    Съгласно член 104, параграф 12, решение на Съвета за наличието на прекомерен
   дефицит се отменя по препоръка на Комисията и щом Съветът прецени, че
   прекомерният дефицит в съответната държава-членка е бил коригиран.
   2.       ДИНАМИКА НА ДЕФИЦИТА ПРЕЗ ПОСЛЕДНИТЕ ГОДИНИ
   Данните, предоставени от националните статистически служби на 29 февруари 2008 г.,
   потвърдиха наличието на дефицит на консолидирания държавен бюджет в размер на
   3,5 % от БВП през 2003 г. и 2004 г., след последователни ревизии на първоначалните
   3,1 % от БВП, които накараха Комисията да инициира ППД за Италия през 2005 г.
   Дефицитът за тези две години щеше да бъде дори по-висок, при положение че
   еднократните мерки не се отчитат, в размер на 1¾ % и 1¼ % от БВП съответно.
   Първичният излишък рязко спадна от почти 5 % от БВП в края на 1990 г. до 1,2 % през
   2004 г. През 2005 г., когато БВП беше в застой, дефицитът на консолидирания
   държавен бюджет достигна 4,2 % от БВП, независимо от наличието на намаляващи
   дефицита еднократни мерки в размер на ½ % от БВП, и първичният излишък почти
   изцяло изчезна.
   Данните, предоставени от Италия преди април 2008 г., показват, че са извършени
   значителни корекции на бюджета през 2006 г., когато дефицитът на консолидирания
   държавен бюджет достигна 3,4 % от БВП8. Тези резултати са съпоставими с цел за
   дефицита от 3,5 % от БВП, определена в актуализираната програма за стабилност от
   декември 2005 г.9 Решението на правителството да анулира дълга на железопътната
   компания, свързан с проект за изграждане на линия с висока скорост, имаше негативен
   ефект върху номиналния дефицит, който се изрази в увеличение на дефицита с 0,9 % от
   БВП. Близо 0,9 процентни пункта от номиналната корекция на БВП между 2005 г. и
   2006 г. се дължат на увеличаващи се приходи, заедно с леко намаление на
   съотношението на първичните текущи разходи спрямо БВП, в резултат на почти
   постоянно междинно потребление. Тези приходи компенсираха гореспоменатото
   анулиране на дълга на железопътната компания. Значителното увеличаване на голяма
   част от компонентите на приходите се дължеше на някои мерки, предвидени в Закона
   за бюджета за 2006 г., и на допълнителния пакет от бюджетни мерки, приет в средата
   на годината. Постъпленията от ДДС, както и данъците върху доходите на физическите
   лица и корпоративните данъци, се увеличиха с по 0,3 процентни пункта от БВП спрямо
   предходната година.
   8
          Дефицитът за 2006 г. беше ревизиран под стойността от 4,4 % от БВП, оповестена преди април
          2008 г. (Евростат Бюлетин № 55 от 23 април 2007 г. и № 142 от 22 октомври 2007 г.). Ревизията
          се дължи предимно на по-ниските капиталови разходи, вследствие на решението за натрупване
          на възстановявания на ДДС, свързани с решението на Съда на Европейските общности за ДДС
          върху фирмените автомобили, за годините, в които заведените искове са утвърдени, а не за
          2006 г., както беше предвидено първоначално.
   9
          Програмата, както и оценката на Комисията и на Съвета, са достъпни на:
          http://europa.eu.int/comm/economy_finance/about/activities/sgp/main_en.htm.
BG                                                    4                                                 BG
 ---pagebreak---    През 2006 г., приходите (без отчитане на еднократни операции) бяха с 1½ процентни
   пункта от БВП по-високи отколкото през 2005 г., докато разходите (без отчитане на
   еднократните операции) намаляха с повече от ¼ процентни пункта от БВП. Без
   отчитане на еднократните и други временни мерки,10 дефицитът спадна от 4,8 % през
   2005 г. на 3 % от БВП през 2006 г.
   През 2006 г., структурното салдо, т.е. бюджетното салдо, коригирано спрямо фазата на
   икономическия цикъл, без да се взимат предвид еднократните и други временни мерки,
   се подобри с 1,7 процентни пункта от БВП в сравнение с 2005 г., много над
   препоръчаните от Съвета през юли 2005 г. минимум 0,8 процентни пункта, съгласно
   член 104, параграф 7.
   Въз основа на данните, предоставени от Комисията (Евростат), след доклада от страна
   на Италия, представен преди април 2008 г.,11 дефицитът на консолидирания държавен
   бюджет за 2007 г. възлиза на 1,9 % от БВП. Вероятността евентуални бъдещи ревизии
   на държавните отчети да доведат до увеличение на съотношението на дефицита за
   2007 г. до над 3 % от БВП е много малка.12
   Представената стойност от 1,9 % от БВП за дефицита през 2007 г., включително
   еднократни транзакции, увеличаващи дефицита13, на стойност 0,2 % от БВП, е много
   по-ниска от целта от 2,8 % от БВП, определена в програмата за стабилност за 2006 г.,
   която включва еднократни транзакции, намаляващи дефицита, на стойност 0,1 % от
   БВП. Този по-добър от очаквания резултат се дължи на положителния базисен ефект от
   дефицита за 2006 г., без да се вземат предвид еднократните транзакции, който беше с
   1,5 процентни пункта от БВП по-нисък от прогнозата в актуализираната програма за
   стабилност за 2006 г. Прилагането на корективните мерки, приети със Закона за
   бюджета за 2007 г., беше ефикасно; въпреки това, добрата стартова позиция беше до
   определена степен компенсирана от частичното извършване на някои допълнителни
   разходи, основно социални плащания и капиталови разходи, за които бе взето решение
   през 2007 г.
   10
          Еднократните и другите временни мерки увеличиха дефицита за 2006 г. с 0,4 % от БВП през
          2006 г. Освен анулирането на дълга, който увеличава дефицита, следните транзакции се смятат
          за еднократни транзакции, които намаляват дефицита: продажби на недвижими имоти (0,1 % от
          БВП) и такси върху преоценката на активите на търговските дружества (0,4 % от БВП).
          Актуализираната програма за стабилност от 2005 г. предвиждаше еднократни мерки,
          намаляващи дефицита, в размер на 0,3 % от БВП през 2006 г.
   11
          Евростат Бюлетин № 54 от 18 април 2008 г.
   12
          Съотношенията на дефицита обикновено се ревизират — нагоре или надолу — след публикуване
          на първите резултати в нотификацията от пролетта. Някои от предходните ревизии в Италия са
          били значителни. Въпреки това, разликата между докладваните понастоящем данни за дефицита
          за 2007 г. и референтната стойност на дефицита е достатъчно голяма, за да се предположи, че
          евентуална ревизия не би довела дефицита за 2007 г. до стойност от над 3 % от БВП.
   13
          Оценката на еднократните мерки, увеличаващи дефицита, на стойност 0,2 % от БВП през 2007 г.
          се получава чрез изчисляване на еднократни транзакции, намаляващи дефицита, в размер на
          0,2 % от БВП, които включват постъпления от продажби на недвижими имоти и такси върху
          преоценката на фирмени активи , както и на еднократните мерки, увеличаващи дефицита, в
          размер на 0,4 %, които се състоят от (i) решението, прието на 31 декември 2007 г., за
          прекратяване на задължението за данъчните власти авансово да изплащат на правителството
          известен дял от дължимите за следващата година данъци (0,3 % от БВП); и (ii) искове за
          възстановявания, заведени от данъкоплатците съгласно решението на Съда на Европейските
          общности срещу режима на ДДС на Италия, за ДДС върху фирмените автомобили (по-малко от
          0,1 % от БВП).
BG                                                  5                                                 BG
 ---pagebreak---    Номиналната корекция от 1½ процентни пункта от БВП през 2007 г. в сравнение с
   2006 г. беше до голяма степен постигната благодарение на значително увеличение от
   1,2 процентни пункта на съотношението на приходите спрямо БВП. Увеличението на
   данъците върху доходите на физическите лица и на корпоративните данъци до голяма
   степен компенсира намалението на временните приходи, дължащи се на преоценка на
   активите на търговските дружества, както и на съотношението на косвените данъци
   спрямо БВП, което се дължи главно на намаление на акцизите върху петролните
   продукти. Прехвърлянето на схемата за обезщетения, получавани при съкращения на
   работници, към италианския институт за социално осигуряване, обяснява почти 0,4
   процентни пункта от увеличението на вноските за социални осигуровки като процент
   от БВП14. По отношение на разходите, значително по-ниските (еднократни) капиталови
   разходи в сравнение с 2006 г. бяха частично компенсирани от увеличението на
   разходите за лихви. Съотношението на първичните текущи разходи спрямо БВП
   намаля незначително между 2006 г. и 2007 г., тъй като забавеният растеж на
   възнагражденията на служителите, отразяващ липсата на платените през 2006 г.
   просрочени задължения, беше до голяма степен компенсиран от увеличението на
   социалните плащания, различни от тези в натура. Като цяло, първичните разходи
   намаляха с почти ¾ процентни пункта от БВП, докато общите разходи намаляха с
   около ¼ процентни пункта от БВП през 2007 г.
   През 2007 г., приходите (без отчитане на еднократни операции) бяха с 1½ процентни
   пункта от БВП по-високи отколкото през 2006 г., докато разходите (без отчитане на
   еднократни операции) се увеличиха с повече от ¼ процентни пункта от БВП. Като
   изключим тази и други еднократни и временни мерки, дефицитът за 2007 г. беше 1,7 %
   от БВП.
   Структурното салдо, т.е. бюджетното салдо, коригирано спрямо фазата на
   икономическия цикъл, без да се взимат предвид еднократните мерки, се подобри с
   около 1¼ процентни пункта от БВП през 2007 г. За периода 2006—2007 г., корекцията
   на структурния дефицит възлиза на 3 процентни пункта от БВП. Това е много над
   препоръчаните от Съвета през юли 2005 г. минимум 1,6 процентни пункта, съгласно
   член 104, параграф 7.
   14
          Законът за бюджета за 2007 г. постанови, че работодатели с повече от 50 работника следва да
          прехвърлят паричните потоци по схемата за обезщетения, получавани при съкращения на
          работници, които работниците решават да не трансферират в частни пенсионни схеми, към нова
          схема, създадена в рамките на италианския институт за социално осигуряване (Istituto Nazionale
          della Previdenza Sociale - INPS). Паричните потоци, натрупани в новата INPS схема, са отчетени
          като държавни приходи, които намаляват дефицита, но задълженията, които създават за
          правителството под формата на изплащане на обезщетения, получавани при съкращения на
          работници, постепенно ще се превърнат в допълнителни публични разходи. Очаква се
          намаляващото дефицита въздействие на тази мярка да намалее с течение на времето, и след 8—9
          години допълнителните приходи и разходи да се уравновесят.
BG                                                    6                                                  BG
 ---pagebreak---    В съответствие с препоръката на Съвета, съгласно член 104, параграф 7, Италия да
   подобри събирането и обработването на данни за публичния сектор, Италия намали
   статистическите неточности. Развитието на административни услуги по електронен път
   води до по-ефикасно събиране на данни за бюджетните операции. Все още има някои
   недостатъци, като например значително несъответствие между начислени и събрани
   социални осигуровки през 2006 г. и 2007 г. Вследствие на нотификацията за ППД от
   септември 2005 г., Евростат публикува данните за Италия, за които няма неизяснени
   въпроси.
   3.      ПРОГНОЗИ ЗА ДЕФИЦИТА ПРЕЗ 2008 Г. И СЛЕД ТОВА
   Според прогнозата на службите на Комисията от пролетта на 2008 г., дефицитът на
   консолидирания държавен бюджет за 2008 г. се очаква да достигне 2,3 % от БВП, с ръст
   на реалния БВП от 0,5 %. Без еднократните и временни мерки, т.е. постъпленията от
   продажби на недвижими имоти и последните вноски от някои еднократни данъци,
   дефицитът за 2008 г. ще бъде 2,4 % от БВП — все още под референтната стойност. В
   актуализираната програма за стабилност на Италия от ноември 2007 г., официалната
   цел за дефицита за 2008 г. беше 2,2 % от БВП, включително еднократни транзакции,
   намаляващи дефицита, на стойност от около 0,1 % от БВП. Въпреки по-добрите от
   очакваните резултати за дефицита за 2007 г., на 12 март официалната прогноза за
   дефицита за 2008 г. беше ревизирана нагоре до стойност от 2,4 % от БВП, потвърдена
   по-късно в нотификацията от април 2008 г. Ревизията включва по-нисък очакван ръст
   на реалния БВП (0,6 % в сравнение с 1,5 % от БВП в актуализацията), както и
   отклонения на бюджетната позиция. Малко по-ниската прогноза за дефицита за 2008 г.
   в прогнозите от пролетта се обяснява с предположението, че ще има някои закъснения
   в изпълнението на бюджета по отношение на инвестициите. Прогнозите от пролетта
   предвиждат също така по-малки разходи за лихви.
   Прогнозата от 2,3 % от БВП за дефицита за 2008 г. на службите на Комисията от
   пролетта на 2008 г. представлява увеличение в номинално изражение от близо ½
   процентни пункта от БВП в сравнение с 2007 г., въпреки резкия спад на капиталовите
   разходи, който отразява натрупаните значителни еднократни разходи през 2007 г.
   Очакваното влошаване на номиналния дефицит отразява не само по-ниския
   икономически растеж, но и негативния ефект на бюджета за 2008 г., както и някои
   експанзивни мерки, първоначално планирани през 2007 г., и други мерки, приети през
   първите няколко месеца на 2008 г. По-специално, бюджета за 2008 г. предвижда
   финансирането на споразумението за заплатите в публичния сектор на местно равнище
   за периода 2006—2007 г., включително дължимите неизплатени дългове (според
   официалните прогнози, разходите за заплати ще се повишат с повече от 6 % през
   2008 г. и незначително ще намалеят през 2009 г.), намаления на данъците върху
   имуществото, по-ниски приходи в резултат на възможността за приспадане на наемите
   и някои увеличения на обезщетенията за безработни. Законът за бюджета предлага
   реформа както на ставките на корпоративния данък (IRES), така и на ставката на
   регионалния данък върху производствените дейности (IRAP) , чието въздействие върху
   бюджета ще бъде негативно през 2009 г., макар че е положително през 2008 г., а за
   следващите години се очаква ефектът да бъде неутрален. Някои допълнителни
   социални плащания и инвестиции, одобрени през 2007 г., както и намаления на
   регионалните данъци върху производствените дейности, предвидени в Закона за
   бюджета 2006 г., ще имат забавено негативно въздействие върху бюджета през 2008 г.
   Известен брой мерки от по-малък мащаб, включващи допълнителни разходи и по-ниски
BG                                           7                                          BG
 ---pagebreak---    приходи, бяха приети от парламента през февруари 2008 г. Като цяло, през 2008 г.
   разходите (без отчитане на еднократни операции) ще се увеличат с 0,5 процентни
   пункта от БВП, тъй като умереният спад на съотношението на разходите за лихви,
   както и на капиталовите разходи (без отчитане на еднократни операции) ще бъде
   компенсиран и надвишен от увеличението на първичните текущи разходи. Приходите
   (без отчитане на еднократни операции) ще намалеят с почти 0,2 процентни пункта от
   БВП през 2008 г.
   При липса на промени в политиката, рисковете в бюджетните прогнози за 2008 г.
   произтичат от висящи съдебни решения, по-специално по отношение на липсата на
   възможност за приспадане на регионалните данъци върху производствените дейности
   от данъчната основа за данъците върху доходите на физическите лица. Рискове
   произтичат също от перспективите за икономически растеж. Освен това резултатът от
   съществените промени в корпоративното облагане е предмет на значителна
   несигурност.
   За 2009 г., прогнозата на службите на Комисията от пролетта на 2008 г., на базата на
   общоприетия сценарий на липса на промени в политиката и на ръст на реалния БВП от
   0,8 %, предвижда, че дефицитът на консолидирания държавен бюджет ще се повиши
   леко до 2,4 % от БВП. Тази прогноза за умерено увеличение се дължи на намаляваща
   данъчна тежест, особено по-ниски корпоративни данъци, в резултат на мерки по
   усмотрение, както и на рецесионната фаза на икономическия цикъл. Актуализираната
   програма за стабилност от ноември 2007 г. имаше за цел дефицит от 1,5 % от БВП и
   ръст на реалния БВП от 1,6 %. Както бе подчертано в Становището на Съвета относно
   актуализацията на програмата за стабилност на Италия от 2007 г. 15, в програмата не са
   били споменати корективни мерки по отношение на корекции на бюджета.
   Очакваното влошаване на структурната позиция през 2008 г. в сравнение с 2007 г. с
   повече от ¼ процентни пункта от БВП, определено не е в съответствие със споменатото
   в Пакта за стабилност и растеж намаление с поне 0,5 % от БВП, което беше споменато
   отново в решението на Съвета, съгласно член 104, параграф 7, след като прекомерният
   дефицит беше коригиран. В становището си относно актуализираната програма за
   стабилност от ноември 2007 г., която предвиждаше подобрение на структурната
   позиция с ¼ процентни пункта от БВП през 2008 г., Съветът отбеляза, че има риск
   структурното салдо да се влоши значително през 2008 г., освен ако по-добрата от
   очакваната стартова позиция за 2007 г. не бъде поддържана, и заключи, че
   средносрочната цел може да не бъде постигната до 2011 г., както бе предвидено в
   програмата. Следователно Съветът прикани Италия да заздрави бюджетната цел за
   2008 г., с оглед осигуряването на амбициозна корекция, и да приложи предвидената по-
   долу фискална консолидация, с конкретни мерки за осигуряване на подходящ напредък
   към средносрочната цел, за да я постигне в рамките на програмния период, т.е. до
   2011 г.
   4.       ДИНАМИКА НА ДЪЛГА И ПРОГНОЗИ
   Данните, предоставени от националните статистически служби на 29 февруари 2008 г.,
   показаха общ държавен дълг от около 104 % от БВП през 2003 г., както и през 2004 г.,
   след последователни ревизии на първоначалните 106—107 % от БВП, по времето
   15
           ОВ С 49, 22.2.2008 г., стр. 49.
BG                                           8                                            BG
 ---pagebreak---    когато беше инициирана ППД за Италия, главно заради по-висока прогноза за
   равнището на БВП. През 2005 г., съотношението на дълга спрямо БВП се увеличи за
   първи път от 10 години насам, с 2 процентни пункта. Първичният излишък почти не
   допринесе за намалението му, докато в резултат на бавен икономически растеж,
   лихвеният процент по държавния дълг надвиши значително ръста на номиналния БВП,
   като по този начин предизвика значителен отрицателен „ефект на снежната топка“.
   Съотношението на държавния дълг отново се увеличи през 2006 г., въпреки
   нарастващия първичен излишък и по-малко отрицателния „ефект на снежната топка“.
   През тази година разликата между изменението на държавния дълг и бюджетното салдо
   оказа особено негативно въздействие върху динамиката на дълга, главно поради
   натрупването на ликвидни активи за финансирането на прогнозираните
   възстановявания на ДДС, съгласно решението на Съда на Европейските общности за
   ДДС върху фирмените автомобили (вж. бележка под линия 8). През 2007 г.,
   съотношението на дълга спрямо БВП намаля с 2,5 процентни пункта, като достигна
   104 % от БВП, което съответства на равнището през 2004 г. Този резултат бе постигнат
   благодарение на увеличения първичен излишък, който надвиши 3 % от БВП. Разликата
   между изменението на държавния дълг и бюджетното салдо също допринесе за
   намаляването на съотношението на дълга, тъй като държавните ликвидни активи бяха
   значително намалени в края на 2007 г. в сравнение с предходната година, имайки
   предвид много по-малките от очакваните възстановявания на ДДС, за които
   данъкоплатците са предявили иск. Освен това разликата между изменението на
   държавния дълг и бюджетното салдо през 2007 г. бе положително повлияна от
   разпределение на капитала в размер на около 0,2 % от БВП от страна на държавно
   предприятие (SACE SpA).
   Намалението на дълга в периода 2006—2007 г. на базата на нарастващ първичен
   излишък и без значителни увеличаващи дълга извънбюджетни операции изглежда е в
   съответствие с коригирането на прекомерния дефицит. Въпреки това, тъй като
   прогнозите са първичният излишък да спадне през 2008 г. и не се споменават мерки за
   увеличаването му в средносрочен план, очаква се лек спад на съотношението на дълга
   през 2008 г. и 2009 г. (при положение, че политиката остане непроменена).
   Прогнозите на службите на Комисията от пролетта на 2008 г., при положение, че
   политиката остане непроменена, предвиждат продължително намаление на
   съотношението на държавния дълг през 2008 г. и 2009 г., макар и с по-бавно темпо в
   резултат на влошаващия се първичен излишък и слаб икономически растеж. Рискове,
   свързани с икономическия растеж и динамиката на бюджета, също могат да повлияят
   на съотношението на дълга спрямо БВП.
BG                                             9                                        BG
 ---pagebreak---    5.       ЗАКЛЮЧЕНИЯ
   Дефицитът на консолидирания държавен бюджет се увеличи от 3,5 % от БВП през
   2003 г. и 2004 г. до 4,2 % от БВП през 2005 г. След това намаля до 3,4 % от БВП през
   2006 г. и 1,9 % през 2007 г., което е под референтната стойност от 3 % от БВП. Мерките
   за намаляване на дефицита са главно от постоянен характер. Наистина, дефицитът през
   2006 г. и 2007 г. щеше да бъде дори по-нисък, ако не се отчитат еднократните мерки.
   Структурното салдо, т.е. салдото, коригирано спрямо фазата на икономическия цикъл,
   без еднократните и други временни мерки, се подобри с 3 процентни пункта от БВП за
   периода 2006—2007 г., много над препоръчаните от Съвета усилия във фискалната
   сфера на стойност от 1,6 процентни пункта от БВП. Според прогнозите на службите на
   Комисията от пролетта на 2008 г., номиналният дефицит ще се увеличи до 2,3 % от
   БВП през 2008 г. (включително еднократни транзакции на стойност от около 0,1 % от
   БВП, като дори без тях дефицитът ще бъде под 3 % от БВП, и при положение, че
   политиката остане непроменена, до 2,4 % през 2009 г. Това показва, че дефицитът е бил
   сведен под тавана от 3 % от БВП, по един заслужаващ доверие и устойчив начин.
   След като в продължение на десет години намалява, достигайки стойности под 104 %
   от БВП през 2004 г. (в сравнение с повече от 121 % от БВП през 1994 г.),
   съотношението на държавния дълг се увеличи с 2 процентни пункта от БВП през
   2005 г. и с още 0,6 процентни пункта през 2006 г. Съотношението на дълга отново
   падна до 104 % от БВП през 2007 г. Динамиката на съотношението на дълга бе
   съществено повлияна от една временна увеличаваща дълга финансова операция през
   2006 г. и нейното анулиране през 2007 г. Без тази операция съотношението на дълга
   щеше да остане стабилно през 2006 г., отразявайки подобрението в първичния излишък
   в съответствие с препоръките на Съвета. Според прогнозата на службите на Комисията
   от пролетта на 2008 г., при положение, че политиката остане непроменена,
   съотношението на дълга се очаква да падне до около 102½ % до 2009 г. Може да се
   смята, че съотношението на дълга е намаляло в съответствие с коригирането на
   прекомерния дефицит през 2007 г.
   От цялостната оценка следва, че прекомерният дефицит в Италия е коригиран.
   Следователно Комисията препоръчва на Съвета да отмени решението си за
   съществуване на прекомерен дефицит в Италия.
BG                                             10                                         BG
 ---pagebreak---        Таблица 2: Бюджетно развитие, 2003—2009 г.
                                                                         2007 г.          2008 г.          2009 г.
                                           2003 г 2004 г 2005 г 2006 г
 % от БВП, ако не е посочено друго                                               ПС
                                              .      .      .      .   резултат   (2) COM      ПС  (2)
                                                                                COM(3)   ПС(2)
 Салдо на консолидирания държавен                                                  -
                                            -3,5   -3,5   -4,2   -3,4    -1,9          -2,3     -2,2    -2,4    -1,5
 бюджет                                                                          2,4
                                                                                (-2,4)
                                                                                46,
 - Общи приходи (5)                         44,8   44,2   43,8   45,4    46,6         46,4      46,3    46,4    45,9
                                                                                2
                                                                                48,
 - Общи разходи(5)                          48,3   47,7   48,0   48,8    48,5         48,7      48,5    48,7    47,9
                                                                                6
 От които: - лихвени разходи                 5,1    4,7    4,5    4,6     5,0    4,8    4,9      4,9     4,9     4,9
                                                                                (5,0)
 -брутообразуване на основен капитал         2,5    2,4    2,4    2,4     2,4    2,7    2,4      2,5     2,4     2,6
 Първично салдо                              1,6   1,2     0,3    1,3    3,1     2,5   2,6       2,6    2,5      3,4
                                                                                (2,6)
 Еднократни и временни мерки                 1,7   1,3    0,6    -0,4    -0,2    0,2    0,1      0,1     0,0     0,1
                                                                                -
 Структурно салдо(1)                        -5,1   -4,7   -4,5   -2,8    -1,5          -1,9     -2,0    -1,6    -1,3
                                                                                2,2
                                                                                (-2,2)
 Структурно първично салдо(1)                0,0   0,0     0,0    1,8    3,5     2,6 3,1         2,9    3,3      3,6
                                                                                10
 Брутен държавен дълг(4)                   104,3 103,8 105,8 106,5      104,0         103,2    103,5   102,6   101,5
                                                                                5,0
                                                                                (103,0)
 Промяна в съотношението на дълга (a)                                              -
                                            -1,3   -0,5    2,0    0,6    -2,5          -0,8     -1,6    -0,6    -2,0
 = (б) + (в) + (г)                                                               1,8
                                                                                -
 Вноски: - първично салдо (б)               -1,6   -1,2   -0,3   -1,3    -3,1          -2,6     -2,6    -2,5    -3,4
                                                                                2,5
                -   ефект   на   „снежната
                                             1,9    0,5    1,9    0,9     1,1    0,1    1,5      0,9     2,0     1,5
 топка”(в)
                 - разликата в изменението
 на държавния дълг и бюджетното салдо       -1,6    0,3    0,5    1,0    -0,5    0,6    0,4      0,2    -0,1    -0,1
 (г)
 Pm       ръст на реалния БВП (%)            0,0   1,5     0,6    1,8    1,5     1,9   0,5       1,5    0,8      1,6
                                                                                (0,6)
 Pm       Разлика между фактическия и                                              -
                                            -0,2    0,0   -0,6   -0,3    -0,3          -1,0     -0,6    -1,6    -0,6
 потенциалния БВП                                                                0,6
BG                                                        11                                                       BG
 ---pagebreak---  (1)
          Салдо (първично), коригирано с отчитане на фазата на икономическия цикъл, с изключение на
 еднократните и временни мерки.
 (2)
           Салдо, коригирано с отчитане на фазата на икономическия цикъл и структурни салда, както и разлики
           между фактическия и потенциалния БВП съгласно програмата, както е изчислено от службите на
           Комисията въз основа на информацията в програмата.
 (3)
          При положение, че настоящата политика остане непроменена.
 (4)
          Промяната в съотношението на брутния дълг може да се представи, както следва:
          Dt Dt −1 PDt ⎛ Dt −1 it − y t          ⎞ SFt
               −       =      + ⎜⎜      *        ⎟⎟ +
           Yt    Yt −1   Yt      ⎝ Yt −1 1 + y t  ⎠ Yt
           където t e показател за време; D, PD, Y и SF са съществуващият държавен дълг, първичният дефицит,
           номиналният БВП и разликата в изменението на държавния дълг и бюджетното салдо съответно, а i и y са
           средните разходи по дълга и номиналното нарастване на БВП. Показателят в скоби е ефектът на
           „снежната топка”.
 (5)
           Бюджетните данни, предоставени в ПС за 2009 г., се основават на предположението, че няма промени в
           законодателството. Допълнителни мерки, които доведоха до положителен ефект в размер на 0,4 % от
           БВП, бяха предприети, за да се постигне целта за общото държавно салдо.
 Източници:       Прогноза на службите на Комисията от пролетта на 2008 г. (СОМ) и актуализираната през ноември
 2007 г. програма за стабилност (ПС) (в скоби, новите официални прогнози на базата на предположението, че няма
 промени в законодателството от март 2008 г.)
BG                                                       12                                                 BG
 ---pagebreak---                                                 Препоръка за
                                         РЕШЕНИЕ НА СЪВЕТА
       за отмяна на Решение 2005/694/EО за съществуване на прекомерен дефицит в
                                                   Италия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално
   член 104, параграф 12 от него,
   като взе предвид препоръката на Комисията,
   като има предвид, че
   (1)     С Решение на Съвета 2005/694/ЕО16, по препоръка на Комисията, в съответствие
           с член 104, параграф 6 от Договора, бе решено че в Италия съществува
           прекомерен дефицит. Съветът отбеляза, че дефицитът на консолидирания
           държавен бюджет е над референтната стойност, макар и близо до нея, от 3 % от
           БВП през 2003 г., както и през 2004 г., докато общият държавен брутен дълг е в
           размер от около 106—107 % от БВП през двете години, далече над определената
           от Договора референтна стойност от 60 % от БВП, и през последните години не
           намалява със задоволителни темпове.
   (2)     На 28 юли 2005 г., в съответствие с член 104, параграф 7 от Договора и член 3,
           параграф 4 от Регламент (ЕО) № 1467/97 от 7 юли 1997 г. на Съвета относно
           определяне и изясняване на прилагането на процедурата при прекомерен
           дефицит17, Съветът, въз основа на препоръка от Комисията, отправи препоръка
           към Италия с оглед прекратяване на това положение на прекомерен дефицит
           най-късно до 2007 г. Препоръката бе публично оповестена.
   (3)     Съгласно член 104, параграф 12, решението на Съвета за наличието на
           прекомерен дефицит следва да се отмени, когато Съветът прецени, че
           прекомерният дефицит на съответната държава-членка е коригиран.
   (4)     В съответствие с Протокола относно процедурата при прекомерен дефицит,
           приложен към Договора, Комисията предоставя данните за изпълнението на
           процедурата. Като част от прилагането на този Протокол, държавите-членки
           трябва да предоставят данни за бюджетните дефицити и дълг, както и за други
           свързани с тях променливи два пъти годишно, а именно преди 1 април и преди
           1 октомври, в съответствие с член 4 от Регламент (ЕО) 3605/93 от 22 ноември
           1993 г. на Съвета за прилагане на Протокола относно процедурата при
   16
           OВ L 266, 11.10.2005 г., стр. 57.
   17
           OВ L 209, 2.8.1997 г., стр. 6. Регламент, последно изменен с Регламент (ЕО) № 1056/2005 (ОВ L
           174, 7.7.2005 г., стр. 5).
BG                                                     13                                                BG
 ---pagebreak---        прекомерен дефицит, приложен към Договора за създаване на Европейската
       общност18.
   (5) Въз основа на данните, предоставени от Комисията (Евростат) в съответствие с
       член 8ж, параграф 1 от Регламент (ЕО) № 3605/93, след направената от Италия
       преди 1 април 2008 г. нотификация, и основавайки се на прогнозата на службите
       на Комисията от пролетта на 2008 г., се налагат следните заключения:
        –     дефицитът на консолидирания държавен бюджет, след покачване от 3,5 %
              от БВП през 2004 г. до 4,2 % от БВП през 2005 г., бе намален на 3,4 % от
              БВП през 2006 г. и накрая достигна до 1,9 % от БВП през 2007 г., което е
              под референтната стойност за дефицита от 3 % от БВП. Дефицитът щеше
              да бъде 1,7 % от БВП през 2007 г., при положение, че не се отчита
              ефектът на еднократните мерки върху бюджета. Гореспоменатите
              резултати са съпоставими с целта от 2,8 % от БВП, определена в
              актуализираната програма за стабилност от декември 2006 г.
        –     корекцията се дължи на увеличение на постоянните данъчни приходи за
              периода 2006—2007 г., които значително надминаха очакванията. Това бе
              преди всичко благодарение на по-висока от очакваната ефикасност на
              приетите мерки и на малко по-високия от очаквания икономически
              растеж. След влошаване с ¼ процентни пункта от БВП през 2005 г.,
              структурното салдо (т.е. салдото, коригирано спрямо фазата на
              икономическия цикъл, без еднократни и други временни мерки) се
              подобри с 1¾ и 1¼ процентни пункта от БВП през 2006 г. и 2007 г.,
              съответно,
        –     за 2008 г., прогнозите от пролетта на 2008 г. предвиждат увеличение на
              дефицита до 2,3 % от БВП, включително еднократни постъпления от
              продажби на недвижими имоти на стойност от 0,1 % от БВП. Очакваното
              влошаване на бюджетното салдо ще се дължи на увеличение на
              съотношението на първичните текущи разходи спрямо БВП и на по-ниски
              текущи данъци. Това отчасти се компенсира от очаквания спад на
              капиталовите разходи, който отразява натрупаните значителни
              еднократни разходи през 2007 г. Въпреки че прогнозата за дефицита от
              2,3 % от БВП е само малко над официалната цел за равнището на
              дефицита от 2,2 % от БВП, определена в актуализираната програма за
              стабилност от ноември 2007 г., целта бе определена на базата на
              значително по-високи очаквани резултати за дефицита през 2007 г. в
              сравнение с действителните резултати. За 2009 г., при положение, че
              политиката остане непроменена, прогнозите от пролетта предвиждат
              дефицит на стойност от 2,4 % от БВП. Това показва, че дефицитът е
              сведен под тавана от 3 % от БВП по един заслужаващ доверие и устойчив
              начин. През 2008 г. се очаква влошаване на структурното салдо с повече
              от ¼ процентни пункта от БВП, и при положение, че политиката остане
              непроменена, се очаква подобрение с ¼ процентни пункта през 2009 г.
              Това развитие трябва да се разглежда на фона на необходимостта да се
   18
       OВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005
       (OВ L 337, 22.12.2005 г., стр. 1).
BG                                              14                                               BG
 ---pagebreak---                 напредва към средносрочната цел (СЦ) за бюджетната позиция, която за
                Италия е един балансиран в структурно отношение бюджет,
           –    след като в продължение на десет години намалява, достигайки стойности
                под 104 % от БВП през 2004 г. (в сравнение с повече от 121 % от БВП
                през 1994 г.), съотношението на държавния дълг се увеличи с
                2 процентни пункта от БВП през 2005 г. и с още 0,6 процентни пункта
                през 2006 г., достигайки 106½ % от БВП. Съотношението на дълга отново
                падна до 104 % от БВП през 2007 г. Динамиката на съотношението на
                дълга бе съществено повлияна от една временна увеличаваща дълга
                финансова операция, т.е. натрупване на ликвидни активи, през 2006 г. и
                нейното анулиране през 2007 г. Без тази операция съотношението на
                дълга щеше да остане стабилно през 2006 г., отразявайки подобрението в
                първичния излишък в съответствие с препоръките на Съвета. Според
                прогнозата на службите на Комисията от пролетта на 2008 г., при
                положение, че политиката остане непроменена, съотношението на дълга
                се очаква да намалее до около 102½ % до 2009 г. Може да се смята, че
                съотношението на дълга е намаляло в съответствие с коригирането на
                прекомерния дефицит през 2007 г.
   (6)   По мнението на Съвета, прекомерният дефицит в Италия е бил коригиран и,
         следователно, Решение 2005/694/EО следва да бъде отменено.
   ПРИЕ НАСТОЯЩОТО РЕШЕНИЕ:
                                           Член 1
   Предвид цялостната оценка следва, че ситуацията на прекомерен дефицит в Италия е
   коригирана.
                                           Член 2
   С настоящото решение се отменя Решение 2005/694/EО.
                                           Член 3
   Адресат на настоящото решение е Република Италия.
   Съставено в Брюксел,
                                           За Съвета
                                           Председател
BG                                          15                                         BG